Alexander | Alexander skryf Afrikaans - Part 25
Brit studeer Afrikaans.
Ek is nie baie slim met rekenaars nie!
Okei, baie baie dankie almal wat boodskappe gelaat het. Ek het nie besef nie dat ek die kommentare moet goedkeur dus weet ek nie dat daar 'n klomp kommentare van soveel mense was nie. Ek weet baie min oor rekenaars en dis een reed hoekom ek getrou is – my vrou Kathryn is baie slimmer as ek met rekenaars! Ek waardeer baie julle terugvoer en dis goed om te leer dat soveel mense lees. Ek ken 'n paar van julle maar ek ken nie Anonymous nie so laat my weet wat jou blog is sodat ek mag lees.
Gister het ek twee Afrikaanse joernaliste van Media24 ontmoet wat tans in Londen bly en werk so hopelik sal ek hulle weer ontmoet en bring hulle by die Afrikaanse Koffiekroeg se ontmoetings.
Die legendariese Bafana Bafana
Gisteraand het ek 'n vriendelike sokker wedstryd tussen Suid-Afrika en Egipte in Brentford gaan sien. Ek moet sê dat Bafana Bafana nie indrukwekkend was nie – eintlik was hulle afskuwelik – en Egipte was baie beter en jy weet hoekom hulle die huidige kampioene van Afrika is. Ek het lekker gejol en dit was goed om soveel Suid-Afrikaners van alle rasse te sien – gewoonlik in Londen sien jy net jong Afrikaners of Engelse maar hulle is net 'n klein deel van die hele Suid-Afrikaner bevolking in Londen. Gisteraand het ek 'n wye verskeidenheid tale gehoor en almal was so trots op die span.
Maar dis nie soos om die Arsenal te kyk nie.
Die Stem koerant in Londen
Daar's 'n klein berig oor die Afrikaanse Koffiekroeg op bladsy 4 van Die Stem. Dis fantasties maar dit is nie op die internet uitgawe gepubliseer nie.
Posted on 05/11/2006 05/07/2015
Fokofpolisiekar – hemel in die platteland, hel in die voorstad land
Okei eers die hemel, gisteraand het ek Fokofpolisiekar met Christo en Stan gaan sien en ek moet sê ek was baie beïndruk. Hierdie keer het ek naby die voorkant met my kamerafoon gestaan en het nie veel gedrink nie. Almal was mal oor hulle en persoonlik dink ek dit was beter as Woensdagaand.
Toe volg die hel, Zulus op Leytonstone. Jeez man die plek is afskuwelik! Ek weet dat Leytonstone nie die pragtigste plek ter wêreld is nie, maar die kroeg is honderd persent slegter. Ek kan nie beskryf nie net hoe verskriklik dit is. Die Aardvark is mooi, vriendelik en net 'n tipiese Englese kroeg in 'n stille voorstad, hierdie is iets anders. Ek wil nooit retoer nie.
Meer foto's is beskikbaar hier, onder is die mp4s.
Posted on 02/11/2006 19/11/2017
Fokofpolisiekar en sjokodille
Ek het gisteraand Fokofpolisiekar gesien, dit was moerse goed. Die eerste Afrikaanse band wat ek gesien het. Ek gaan weer om Saterdag om hulle te sien.
Ek lees in die koerant dat die "Groot Krokodil" gesterf het. Ek kan nie daai uitdrukking hoor nie sonder om na Hostess Chocodiles te dink, die Groot Sjokodil. Persoonlik verkies ek Hostess Twinkies. Elke keer Amerikaners kom by ons bly sê ek vir hulle dat hulle vir my 'n boks Twinkies moet bring! Ek is so 'n kind.
Posted on 22/10/2006 19/11/2017
Dis laat en môre is 'n nuwe week
Ek het vandag 'n epos van Die Stem ontvang – dis die gratis maandelikse Afrikaanse koerant in die VK. 'n Ou in ons Afrikaanse koffiekroeg het 'n brief vir hulle geskryf oor sy ervaaring as Nederlandssprekender om Afrikaans te leer en hy noem ons, dus wil hulle 'n bietjie meer inligting oor die groep kry om tesame met die brief te publiseer. Dis so 'n goeie geleentheid om die groep te bevorder en nuwe mense te bereik.
'n Vriend het my vandag gebel wat na Pretoria vir drie maande se werk vlieg. Natuurlik is ek baie jaloers (en beïndruk) maar sy besef nie dat ek nou haar sal vra om Afrikaanse goed vir my te kry nie!
Posted on 19/10/2006
Ek sit en luister na Eben se potgooi wat baie goed is, net soos jy gedink het.
Ek het onlangs nie veel Afrikaans "gedoen" nie, ek is tans 'n bietjie lui. Op die een kant gaan ek in November Fokofpolisiekar op twee keer sien speel en ek is baie opgewonde, maar op die ander kant het ek nie die taal gepraat nie. Ek probeer om elke dag 'n bietjie Afrikaans te oefen – leer 'n nuwe woord of lees 'n klein berig maar tans is ons so besig op die werk wat eitnlik baie goed is.
Ek lees An Unpopular War wat ek op Kalahairi gekoop het. Ek's nie Suid-Afrikaner nie maar dis tog interessant om hulle verhale te lees en om 'n bietjie meer oor die land en die ervarring van soveel mense te ontdek. Ongeluk is daar te min Afrikaans.
Okei, dis al. Ek sal probeer om meer dikwels te skryf.
My geskenke in die pos
Een, ek het die SA Times lesers se opname (readers survey – ek weet nie die regte woord nie) voltooi en hulle het vir my 'n gratis subskripsie vir een maand gegee. Ek het gevra of hulle meer Afrikaanse nuus en berigte kan publiseer.
Twee, my pakkie van Kalahari af het gekom! Ek het Paljas, An Unpopular War en The Forgotten Frontier gekoop. Die posgeld is so duur dit maak sin om 'n klomp dinge te koop. Okei dit neem meer as vyf weke om te kom maar ek is bly daarmee.
Drie, my vriend Sybrandus in Kaapstad het die nuwe Kallitz CD vir my gekry! Dit het nie nog gekom nie maar ek is baie opgewonde!
Eben se kuns en musiek oord
Gaan kyk en/of luister na Eben se potgooi, die ou is terug! 'n Fantastiese nuwe potgooi.
Die weer buite
Jeez man dit reën! Ek weet wel dat nou dit Oktober is en ek woon in Brittanje maar dit word my wakker, dis so hard. Die katte is nie so gretig om in die tuin te gaan nie en persoonlik wil ek nie ook buite gaan nie.